Church of Saint Arsenios Kapadokis in Limassol
Άγιος Αρσένιος Καππαδόκης (Ναός: Λεμεσός--Κύπρος)
Churches--Cyprus
Εκκλησίες--Κύπρος
Saint Arsenios Kapadokis (Church : Limassol--Cyprus)
Η εκκλησία είναι κτισμένη σε μεγάλο επίπεδο τεμάχιο το οποίο εφάπτεται στον Υπεραστικό αυτοκινητόδρομο που ενώνει την Λεμεσό με την Λευκωσία και 50 μέτρα βορειότερα από το Τσίρειο στάδιο στη Λεμεσό. Είναι τρίκλιτος Βασιλική Σταυροειδής με κεντρικό τρούλο. Ο σκελετός του κτηρίου είναι από οπλισμένο σκυρόδεμα και πληροί όλες τις απαιτήσεις του κυπριακού κώδικα οπλισμένου σκυροδέματος καθώς και του κυπριακού αντισεισμικού κανονισμού. Το κτήριο αποτελείται από μεγάλο υπόγειο στο οποίο στεγάζεται η αίθουσα πολλαπλών χρήσεων της ενορίας καθώς και 2 Παρεκκλήσια. Στο ισόγειο είναι κτισμένος ο κυρίως Ναός και σε πιο ψηλό επίπεδο στην δυτική πλευρά υπάρχει γυναικωνίτης ο οποίος καταλαμβάνει όλο το μήκος του δυτικού τοίχου. Στο μέσο του μήκους της εκκλησίας υπάρχει δεύτερη πλάκα γυναικωνίτη σε πιο ψηλό επίπεδο. Εξωτερικά η εκκλησία είναι εξ ολοκλήρου επενδυμένη με πέτρα Κυβίδων και κόκκινο συμπαγές πήλινο τουβλάκι σε ωραίο συνδυασμό με ζώνες από τουβλάκι και τόξα άνωθεν καμάρων και παραθύρων. Οι στέγες της εκκλησίας αποτελούνται από 2 εγκάρσια ημικυλινδρικά κλίτη σε σχήμα σταυρού στο κέντρο των οποίων ορθώνεται οκταγωνικός τρούλος με σχετικά ψηλό τύμπανο. Τόσο οι ημικυλινδρικές στέγες όσο και το ημισφαιρικό κέλυφος του τρούλου είναι πλάκες οπλισμένου σκυροδέματος και είναι επικαλυμμένες με πήλινο κεραμίδι βυζαντινού τύπου. Σε προέκταση του κεντρικού κλίτους, δυτικά, σε χαμηλότερο επίπεδο υπάρχει δεύτερη εγκάρσια γραμμή ημικυλινδρικών στεγών σε σχήμα σταυρού στο κέντρο της οποίας υπάρχει δεύτερος τρούλος σε χαμηλότερο επίπεδο. Ομοίως στο ανατολικό τμήμα της εκκλησίας τόσο στο νότιο όσο και στο βόρειο κλίτος υπάρχουν 2 μικρότεροι τρούλοι εις τρόπον ώστε να δημιουργείται μια πολυεπίπεδη κατασκευή κυλινδρικών στεγών με 4 τρούλους και με τον κεντρικό τρούλο να δεσπόζει. Και στους 4 τρούλους έχουμε οκταγωνικό τύμπανο. Στα μέτωπα του τυμπάνου υπάρχουν μακρόστενα τοξωτά παράθυρα στα οποία έχουν τοποθετηθεί πέτρινα θωράκια. Σε όλα τα κελύφη τρούλων υπάρχουν μαρμάρινοι Σταυροί. Στον κεντρικό τρούλο, στο πιο ψηλό σημείο υπάρχει αλεξικέραυνο. Το Ιερό της εκκλησίας είναι τρίκογχο. Οι κόγχες του Ιερού έχουν ημικυλινδρικό σχήμα και στεγάζονται με κελύφη από οπλισμένο σκυρόδεμα σε σχήμα τεταρτοσφαιρίου. Τα κελύφη είναι επικαλυμμένα με πήλινο κεραμίδι βυζαντινού τύπου. Στην βορειοδυτική γωνία της εκκλησίας υπάρχει ψηλό καμπαναριό. Είναι τετράγωνος πύργος ο οποίος καταλήγει στην τελευταία του στάση σε κουβούκλιο με 2 αψίδες ανά πλευρά, επί κυκλικών κιόνων. Η στέγαση είναι με τετράριχτη πλάκα επικαλυμμένη με πήλινο βυζαντινού τύπου κεραμίδι. Η είσοδος προς την αίθουσα πολλαπλών χρήσεων και τα παρεκκλήσια στο υπόγειο, γίνεται μέσω 2 σκαλών στην δυτική πλευρά καθώς και μέσω 2 εσωτερικών σκαλών από τον κυρίως Ναό. Η είσοδος προς την αίθουσα πολλαπλών χρήσεων και τα παρεκκλήσια στο υπόγειο, γίνεται μέσω 2 σκαλών στην δυτική πλευρά καθώς και μέσω 2 εσωτερικών σκαλών από τον κυρίως Ναό. Η είσοδος προς την εκκλησία γίνεται μέσω στεγασμένης στοάς η οποία ξεκινά από το καμπαναριό στη βορειοδυτική γωνία, καλύπτει όλη την δυτική πλευρά και εκτείνεται μέχρι το μέσον της νότιας και βόρειας πλευράς. Πίσω από την στεγασμένη αυτή στοά (προπύλαια) διαμορφώνονται οι 3 κεντρικές είσοδοι του ναού, μία στο μέσο του δυτικού τοίχου, μία στη νότια και μία στη βόρεια πλευρά. Είναι δίφυλλες ξύλινες θύρες. Για διευκόλυνση της πρόσβασης αναπήρων, υπάρχουν ράμπες αναπήρων τόσο προς τη νότια είσοδο όσο και προς το υπόγειο. Στη δυτική πλευρά υπάρχει νάρθηκας με γραφείο στο νότιο άκρο, και σκάλα στο βόρειο άκρο προς τον υπερκείμενο γυναικωνίτη. Στο μέσο του διαχωριστικού τοίχου του νάρθηκα με τον κυρίως Ναό, υπάρχει επίσης δίφυλλη ανοιγόμενη ξύλινη θύρα. Πέραν των ανωτέρω θυρών υπάρχουν 2 μονόφυλλες ξύλινες θύρες στο βορειοανατολικό και νοτιοανατολικό άκρο του Ιερού με σκαλιά καθόδου προς την αυλή καθώς επίσης και 2 μονόφυλλες ανοιγόμενες θύρες στην βορειοανατολική και νοτιοανατολική απόληξη της περιμετρικής στεγασμένης στοάς. Εσωτερικά το δάπεδο της εκκλησίας είναι από ελληνικό λευκό μάρμαρο και έχει διακοσμητικά έγχρωμα σχέδια. Ο Σολέας είναι υπερυψωμένος 3 σκαλιά σε σχέση με τον κυρίως ναό και το Ιερό Βήμα είναι υπερυψωμένο 1 σκαλί σε σχέση με τον Σολέα. Το Ιερό Βήμα διαχωρίζεται από τον κυρίως Ναό με ξυλόγλυπτο τέμπλο με πλούσιο διάκοσμο. Μέσω 2 εσωτερικών σκαλών, μια στο μέσο του βόρειου τοίχου και μια στο μέσο του νότιου τοίχου, υπάρχει επικοινωνία με τον υπόγειο χώρο της εκκλησίας. Πέραν της εσωτερικής επικοινωνίας, το υπόγειο της εκκλησίας είναι προσβάσιμο και από 2 πλατιές εξωτερικές σκάλες στα 2 άκρα της δυτικής πλευράς και ράμπα αναπήρων. Στο υπόγειο της εκκλησίας υπάρχουν βοηθητικοί χώροι αποχωρητηρίων, βοηθητική κουζίνα, μεγάλη αίθουσα ομιλιών και πολλαπλών χρήσεων καθώς και 2 παρεκκλήσια. Τα 2 παρεκκλήσια είναι στις 2 ανατολικές (βορειοανατολική και νοτιοανατολική) γωνίες του υπογείου και έχουν ξυλόγλυπτο σκαλιστό τέμπλο το καθένα και Αγία Τράπεζα καθώς και ξύλινα στασίδια Όλοι οι χώροι του Ναού είναι καλυμμένοι με σύστημα κλιματισμού με κλιματιστικά σώματα VRV. Οι κομπρεσσόροι των κλιματιστικών σωμάτων είναι τοποθετημένοι κατά μήκος του περιτειχίσματος στην ανατολική πλευρά της εκκλησίας. Η εκκλησία διαθέτει μικροφωνική εγκατάσταση η οποία καλύπτει τόσο τον κυρίως ναό όσο και τα παρεκκλήσια και την αίθουσα πολλαπλών χρήσεων στο υπόγειο. Επίσης, σε όλους τους ανωτέρω χώρους υπάρχει σύστημα συναγερμού. Η εκκλησία είναι εξωτερικά παντού περιφραγμένη με μπετονένιο τοίχο και κάγκελα. Όλη η αυλή είναι πλακοστρωμένη με πέτρα Κυβίδων και κυβόλιθους. Η εκκλησία είναι σύγχρονη κατασκευή. Κτίστηκε την περίοδο 2003-2011. Τυγχάνει συνεχούς και επιμελημένης συντήρησης και δεν παρουσιάζει κανένα πρόβλημα.
Holy Metropolis of Limassol
Ιερά Μητρόπολη Λεμεσού
Library of Cyprus University of Technology
Digital Heritage Research Lab of Cyprus University of Technology
2003
Απαγορεύεται η δημοσίευση ή αναπαραγωγή, ηλεκτρονική ή άλλη χωρίς τη γραπτή συγκατάθεση του δημιουργού
Image
Άγιος Eλευθέριος (Ναός : Λεμεσός--Κύπρος)
Saint Eleftherios (Church : Limassol--Cyprus)
Η εκκλησία είναι κτισμένη σε επίπεδο οικόπεδο στο νότιο τμήμα του Δήμου Μέσα Γειτονιάς. Είναι τρίκλιτος σταυροειδής Βασιλική με κεντρικό τρούλο. Το κτήριο έχει στο κάτω τμήμα του υπόγειο χώρο αίθουσας – Παρεκκλησίου ο οποίος επικοινωνεί με εσωτερική σκάλα με τον ισόγειο χώρο της εκκλησίας. Στη νότια πλευρά υπάρχει κεκλιμένη ράμπα η οποία οδηγεί στην υπόγεια αίθουσα. Η ύπαρξη της ράμπας διακόπτει την συνέχεια της αυλής και έτσι δεν μπορεί να γίνει περιμετρική λιτανεία. Στο επίπεδο του ισογείου είναι κτισμένος ο μόλις πρόσφατα αποπερατωθείς περικαλλής ναός του Αγίου Ελευθερίου. Ο Ναός έχει στεγασμένες δίφυλλες ξύλινες εισόδους στη δυτική και στη βόρεια πλευρά. Το τύμπανο του τρούλου έχει σχήμα οκταγωνικό. Ο τρούλος είναι επενδυμένος με χωλετρωτό βυζαντινό κεραμίδι. Το κεντρικό κλίτος καθώς και τα πλαϊνά (βόρειο και νότιο) κλίτη έχουν δίρριχτες στέγες οι οποίες σχηματίζουν σταυρό με κέντρο το κεντρικό σημείο του τρούλου. Όλες οι στέγες είναι από οπλισμένο σκυρόδεμα και είναι επενδυμένες με βυζαντινό κεραμίδι. Στη νοτιοδυτική γωνία και σε ύψος λίγο χαμηλότερο από τον τρούλο, υπάρχει μπετονένιο καμπαναριό. Όλη η εξωτερική τοιχοποιία της εκκλησίας είναι επενδυμένη με ορθοκομμένη πέτρα Λεμεσού. Ο σκελετός της εκκλησίας είναι από οπλισμένο σκυρόδεμα και οι τοιχοποιίες από τούβλο και μόνωση πολυστερίνης. Το εσωτερικό δάπεδο της εκκλησίας είναι από ιταλικό μάρμαρο και φέρει σχέδια και κορνίζες.Το ξυλόγλυπτο τέμπλο της εκκλησίας, το κουβούκλιο της αγίας Τραπέζης, ο σκαλιστός Δεσποτικός θρόνος και δεύτερος θρόνος (παραθρόνιο), οι δυο σκαλιστές Άγιες Προθέσεις στο Ιερό, τα αναλόγια και στασίδια ψαλτών και το σκαλιστό παγκάρι με θέσεις επιτρόπων έχουν σκαλιστεί στην Ελλάδα και είναι πολύ όμορφα. Στη δυτική πλευρά της εκκλησίας υπάρχει μπετονένιος γυναικωνίτης σε σχήμα Π. Η ανάβαση προς τον γυναικωνίτη γίνεται μέσω εσωτερικής σκάλας στην Βoρειοανατολική γωνία της εκκλησίας. Η εκκλησία έχει αρχίσει να αγιογραφείται από τον αγιογράφο π.Ευάγγελο Γιαλλουρίδη και τους μαθητές του. Ήδη έχουν αγιογραφηθεί η Πλατυτέρα στην κόγχη του Ιερού, ο Παντοκράτορας στον τρούλο και η Ανάληψη του Κυρίου στην καμάρα μεταξύ τρούλου και Πλατυτέρας. Ο ναός ξεκίνησε να κτίζεται το 2006 και αποπερατώθηκε στις αρχές του 2010. ΕΜΒΑΔΟΝ ΚΤΗΡΙΟΥ : (α) Υπόγειος αίθουσα : 253 τ.μ. (β) Ισόγειος εκκλησία : 253 τ.μ. (γ) Γυναικωνίτης : 80 τ.μ.
2006
Απαγορεύεται η δημοσίευση ή αναπαραγωγή, ηλεκτρονική ή άλλη χωρίς τη γραπτή συγκατάθεση του δημιουργού.
Άγιος Νεκτάριος (Ναός: Λεμεσός--Κύπρος)
Saint Nektarios (Church : Limassol--Cyprus)
Ο Ιερός Ναός Αγίου Νεκταρίου βρίσκεται σε επίπεδο γωνιακό οικόπεδο στα σύνορα μεταξύ Δήμου Λεμεσού και Δήμου Μέσα Γειτονιάς. Η εκκλησία ανήκει στον τύπο της σταυροειδούς Βασιλικής με κεντρικό τρούλο. Το τεμάχιο στο οποίο είναι κτισμένη έχει μεγαλύτερο πλάτος (κατεύθυνση Βορράς – Νότος) από το μήκος. Έτσι το κτήριο έχει 5 κλίτη στο πλάτος και 3 κλίτη στο μήκος (Ανατολή – Δύση). Το κτήριο έχει σκελετό από οπλισμένο σκυρόδεμα και τοιχοποιίες από τούβλο. Εξωτερικά έχει επενδυθεί εξ ολοκλήρου με πέτρα Κυβίδων ορθοκομμένη. Τα τόξα όλων των παραθύρων είναι σχηματισμένα με κόκκινο διακοσμητικό τουβλάκι το οποίο συνεχίζει οριζόντια ενώνοντας μεταξύ τους τα τόξα και σχηματίζει μια περιμετρική ταινία. Οι στέγες της εκκλησίας είναι πολυεπίπεδες και είναι όλες επενδυμένες με πήλινο κεραμίδι. Πάνω από το κεντρικό κλίτος της νότιας πλευράς υπάρχει καμπαναριό δύο στάσεων με δύο αψίδες στην 1η στάση και μια αψίδα στη 2η στάση όπου υπάρχουν 3 καμπάνες. Η εκκλησία έχει 3 κύριες εισόδους, μια στο κέντρο του Νότιου τοίχου, μια στο κέντρο του Βόρειου και μια στο κέντρο του Δυτικού τοίχου. Και στις 3 εισόδους έχουμε δίφυλλες ξύλινες θύρες με τοξωτό ανώφλι. Στο Ιερό Βήμα υπάρχουν 2 μονόφυλλες θύρες, μια στη νότια πλευρά και μια στη βόρεια.Το Ιερό Βήμα είναι 1 σκαλί ψηλότερα από τον σολέα ο οποίος είναι επίσης 1 σκαλί πιο ψηλά από τον κυρίως ναό. Το δάπεδο της εκκλησίας είναι από λευκό ελληνικό μάρμαρο και έχει σχέδια με λωρίδες μαύρου μαρμάρου. Στο κέντρο του σολέα υπάρχει σχέδιο με δικέφαλο αετό. Το Ιερό Βήμα χωρίζεται από την υπόλοιπη εκκλησία με ξυλόγλυπτο σκαλιστό τέμπλο. Η κόγχη του Ιερού είναι ημικυκλική. Το τεταρτοσφαίριο κόγχης εξωτερικά είναι επενδυμένο με βυζαντινό κεραμίδι. Στο εσωτερικό του υπάρχει ωραία τοιχογραφία της Πλατυτέρας. Η εκκλησία είναι σχεδόν εξ ολοκλήρου αγιογραφημένη με ωραίες τοιχογραφίες που έχει φιλοτεχνήσει ο π. Ευάγγελος Γιαλλουρίδης και οι μαθητές του. Στη Δυτική πλευρά η εκκλησία έχει γυναικωνίτη σε σχήμα Π. Είναι πλάκα από μπετόν με επικάλυψη μαρμάρου όμοιου με την υπόλοιπη εκκλησία. Η ανάβαση προς τον γυναικωνίτη γίνεται μέσω μπετονένιας σκάλας με επένδυση μαρμάρου η οποία είναι στη Βορειοδυτική γωνία της εκκλησίας. Στον τρούλο έχει αγιογραφηθεί ο Παντοκράτορας ενώ από κάτω κρέμεται μεγάλος μπρούντζινος πολυέλαιος σε σχήμα κυκλικό (χορός). Το κτήριο έχει πλήρες σύστημα κλιματισμού. Ο ναός ξεκίνησε να κτίζεται το 1996 και αποπερατώθηκε το 1997 ως αναφέρεται σε κτητορική πλάκα στο στηθαίο του γυναικωνίτη πάνω από την βόρεια είσοδο.
1996
Church of Saint Andronicos and Athanasia in Limassol
Αγίοι Ανδρόνικος και Αθανασία (Ναός : Λεμεσός--Κύπρος)
Saint Andronicos and Athanasia (Church : Limassol--Cyprus)
Το κτήριο βρίσκεται στο κέντρο της πόλης Λεμεσού μπροστά από την επίχωση και 400 μέτρα ανατολικότερα από το παλαιό λιμάνι της Λεμεσού. Ο ναός είναι περικλεισμένος από ψηλά κτήρια στην Ανατολική, Βόρεια και Δυτική του πλευρά ενώ στη Νότια πλευρά είναι κτισμένο διώροφο εκκλησιαστικό κτήριο. Η είσοδος στην αυλή της εκκλησίας γίνεται από στενό πέρασμα στην ανατολική πλευρά του διώροφου ανωτέρω κτηρίου. Είναι μικρός μονόχωρος ναός (μονόκλιτος Βασιλική) χωρίς τρούλο. Η εξωτερική περιμετρική τοιχοποιία του Ναού είναι κτισμένη με μεγάλες πελεκητές πέτρες Λεμεσού και έχει πάχος 1,2 μέτρα περίπου. Στις 4 γωνίες καθώς και στα τρίτα του ανοίγματος νότιας και βόρειας τοιχοποιίας υπάρχουν μεγάλοι πέτρινοι πεσσοί οι οποίοι εξέχουν από την τοιχοποιία. Στη νοτιοανατολική γωνία της εκκλησίας υπάρχει πετρόκτιστο καμπαναριό. Η εκκλησία έχει 3 εισόδους, μια στη Δυτική, μια στην Νότια και μία στην Βόρεια πλευρά. Περιμετρικά των εισόδων υπάρχει κορνίζα από πελεκητή πέτρα Λεμεσού. Επίσης υπάρχουν στην εκκλησία 3 παράθυρα τα οποία επίσης έχουν περιμετρικά πλαίσια από πελεκητή πέτρα. Η κόγχη του Ιερού εξωτερικά είναι τρίπλευρη και εσωτερικά ημικυκλική. Οι στέγες της εκκλησίας είναι αψιδωτά κελύφη από πέτρα με επίχρισμα από ασβεστοκονίαμα. Εσωτερικά το δάπεδο της εκκλησίας είναι από Ιταλικό μάρμαρο (περλάτο) το οποίο πρέπει να έχει τοποθετηθεί τα τελευταία 20 χρόνια πάνω από το αρχικό δάπεδο. Το Ιερό Βήμα είναι 2 σκαλιά ψηλότερα από την υπόλοιπη εκκλησία και διαχωρίζεται από αυτή με περίτεχνο σκαλιστό επίχρυσο ξύλινο τέμπλο. Η κόγχη του Ιερού είναι πλήρως αγιογραφημένη. Στο τεταρτοσφαίριο εικονίζεται η Πλατυτέρα και χαμηλότερα οι Ιεράρχες. Στην Δυτική πλευρά υπάρχει ξύλινος επιζωγραφισμένος γυναικωνίτης. Η ανάβαση στο γυναικωνίτη γίνεται μέσω ξύλινης σκάλας στη Βορειοδυτική γωνία. Στο μέσω του Βόρειου τοίχου υπάρχει ξύλινος σκαλιστός επίχρυσος άμβωνας. Η ανάβαση γίνεται μέσω στενής σκάλας μέσα στο Βόρειο τοίχο. Στα Δυτικά σε επαφή με την εκκλησία υπάρχει βοηθητική οικοδομή η οποία κτίστηκε τα τελευταία 20 χρόνια. Η βοηθητική οικοδομή αποτελείται από μικρή αίθουσα – αρχονταρίκι, μικρή κουζίνα και αποχωρητήριο. Μεταξύ της βοηθητικής οικοδομής και της εκκλησίας ο χώρος έχει κλείσει δημιουργώντας έτσι ένα μικρό νάρθηκα. ΧΡΟΝΟΛΟΓΗΣΗ ΚΤΗΡΙΟΥ : Η ανέγερση του ναού ξεκίνησε το 1835 και αποπερατώθηκε με εισφορά του Χριστόδουλου Χατζηπαύλου το 1850. ΕΜΒΑΔΟΝ ΚΤΗΡΙΟΥ : Ισόγειο (+ προσθήκες) = 130 τ.μ. Γυναικωνίτης = 35 τ.μ
1835
Chapel of Prophet Elias in Yermasoyia river area
Προφήτης Ηλίας (Ναός : Γερμασόγεια--Κύπρος)
Prophet Elias (Church : Yermasoyia--Cyprus)
Το Παρεκκλήσιο βρίσκεται λίγα μέτρα δυτικότερα από το κτήριο της εκκλησίας . Είναι μονόκλιτος Βασιλική χωρίς τρούλο. Είναι μια απλή κατασκευή με σκελετό από οπλισμένο σκυρόδεμα, τοιχοποιίες από τούβλο, σουβά και μπογιά. Η δικλινής στέγη είναι από ξύλινο σκελετό με γαλλικό πήλινο κεραμίδι. Η κόγχη του Ιερού είναι ημικυκλική με κέλυφος ελλειψοειδές το οποίο είναι πλάκα οπλισμένου σκυροδέματος. Το εσωτερικό δάπεδο είναι από μωσαϊκή μαρμαρίνη. Το Ιερό είναι υπερυψωμένο κατά 1 σκαλί. Διαχωρίζεται από την υπόλοιπη εκκλησία με απλό ξύλινο τέμπλο ελαιοχρωματισμένο. Εσωτερικά κάτω από την ξυλοκατασκευή της στέγης υπάρχει ψευδοτάβανο από σέλοτεξ. Το Παρεκκλήσιο έχει 3 μεταλλικές δίφυλλες εισόδους, μία στο μέσο της βόρειας, μια στο μέσο της νότιας και μια στο μέσο της δυτικής πλευράς. Στη νοτιοανατολική γωνία έχει απλό μπετονένιο καμπαναριό σε 2 στάσεις πάνω από την στέγη. ΕΜΒΑΔΟΝ ΚΤΗΡΙΟΥ : Ισόγειο : 160 τ.μ. ΧΡΟΝΟΛΟΓΙΑ ΑΝΕΓΕΡΣΗΣ ΚΤΗΡΙΟΥ : Σύμφωνα με επιγραφή σε μαρμάρινη πλάκα στον βόρειο τοίχο τα εγκαίναι της εκκλησίας τελέστηκαν στις 20 Ιουλίου 1987 από τον Μητροπολίτη Χρύσανθο. Η ανέγερση της εκκλησίας έγινε την περίοδο 1986-87.
1986
Church of Prophet Elias in Yermasoyia river area
Προφήτης Ηλίας (Ναός: Γερμασόγεια--Κύπρος)
Ο Ιερός Ναός Προφήτη Ηλία είναι κτισμένος σε μεγάλο επίπεδο τεμάχιο στην περιοχή ποταμού Γερμασόγειας, 500 μέτρα βόρεια από τον παραλιακό δρόμο. Η εκκλησία είναι τρίκλιτος σταυροειδής Βασιλική χωρίς τρούλο. Ο σκελετός της είναι από οπλισμένο σκυρόδεμα. Οι τοιχοποιίες είναι δομημένες με τούβλο και επίχρισμα σουβά. Εξωτερικά όλη η εκκλησία είναι επενδυμένη με ορθοκομένη τρίποντη πέτρα Λεμεσού. Στη Ν/Δυτική γωνία η εκκλησία έχει ψηλό καμπαναριό 6 στάσεων. Η τελευταία στάση έχει 12 κυκλικές κολώνες. Μεταξύ των κολώνων υπάρχουν 12 αψίδες (3 ανά πλευρά) οι οποίες στηρίζουν τετράριχτη πλάκα από οπλισμένο σκυρόδεμα επικαλυμμένο με πήλινο πορτογαλικό κεραμίδι. Η κόγχη του Ιερού Βήματος είναι ημικυκλική. Το τεταρτοσφαίριο της κόγχης είναι κέλυφος από οπλισμένο σκυρόδεμα και είναι επενδυμένο με πήλινο βυζαντινό κεραμίδι. Οι δίριχτες επικλινείς στέγες της εκκλησίας σχηματίζουν σταυρό. Είναι πλάκες οπλισμένου σκυροδέματος οι οποίες είναι επενδυμένες με πήλινο κεραμίδι γαλλικού τύπου. Η εκκλησία έχει 3 κύριες εισόδους στο μέσο της Δυτικής, Νότιας και Βόρειας πλευράς. Είναι δίφυλλες ξύλινες θύρες με αψιδωτό ανώφλι. Εσωτερικά υπάρχει και στις 3 εισόδους προθάλαμος και δεύτερη σειρά από θύρες οι οποίες έχουν χρωματιστά γυαλιά. Όλα τα υπόλοιπα κουφώματα της εκκλησίας (δίλοβα + τρίλοβα παράθυρα) έχουν τοξωτό ανώφλι και είναι κασιώματα αλουμινίου με διπλό γυαλί. Εσωτερικά το δάπεδο της εκκλησίας είναι από μονοκοτούρα. Ο σολέας είναι υπερυψωμένος 2 σκαλιά και το Ιερό Βήμα είναι υπερυψωμένο 2 σκαλιά από το σολέα. Το Ιερό Βήμα χωρίζεται με την υπόλοιπη εκκλησία από ξυλόγλυπτο σκαλιστό τέμπλο. Στη δυτική πλευρά της εκκλησίας υπάρχει γυναικωνίτης. Είναι πλάκα από οπλισμένο σκυρόδεμα. Η ανάβαση προς τον γυναικωνίτη γίνεται μέσω 2 σκαλών μια στη Νοτιοδυτική γωνία και μία στη Βορειοδυτική. ΕΜΒΑΔΟΝ ΚΤΗΡΙΟΥ : Ισόγειο : 732 τ.μ. Γυναικωνίτης : 251 τ.μ. ΧΡΟΝΟΛΟΓΙΑ ΑΝΕΓΕΡΣΗΣ ΚΤΗΡΙΟΥ : Οι εργασίες ανέγερσης της εκκλησίας ξεκίνησαν το 2002 και αποπερατώθηκαν το 2006.
2002
Church of Archangel Michael in Monovolikos
Αρχάγγελος Μιχαήλ (Ναός : Μονοβόλικος--Κύπρος)
Archangel Michael (Church : Monovolikos--Cyprus)
Η εκκλησία είναι κτισμένη σε επίπεδο μεγάλο τεμάχιο στην περιοχή Μονοβόλικος στο βορειοδυτικό άκρο του Δήμου Κάτω Πολεμιδιών. Η εκκλησία είναι τρίκλιτος Βασιλική με κεντρικό τρούλο. Εχει σκελετό από οπλισμένο σκυρόδεμα. Οι εξωτερικές τοιχοποιίες είναι κτισμένες με τούβλο, επίχρισμα σουβά και μπογιά. Το Ιερό Βήμα είναι τρίκογχο. Έχει μεγάλη ημικυκλική κόγχη στο κεντρικό κλίτος και 2 όμοιες μικρότερες εκατέρωθεν. Τα τεταρτοσφαίρια στις 3 κόγχες του Ιερού, καθώς και το ημισφαίριο του τρούλου είναι κελύφη από οπλισμένο σκυρόδεμα τα οποία είναι επενδυμένα με πήλινο βυζαντινό κεραμίδι. Οι δίρριχτες επικλινείς στέγες της εκκλησίας είναι πλάκες οπλισμένου σκυροδέματος και είναι επικαλυμμένες με πήλινα κεραμίδια. Η εκκλησία έχει 2 ψηλά καμπαναριά έξι στάσεων έκαστο, ένα στη Βορειοδυτική και ένα στη Νοτιοδυτική γωνία. Η είσοδος στο ναό γίνεται από τις 3 κεντρικές δίφυλλες εισόδους στο κέντρο της Δυτικής, της Νότιας και της Βόρειας πλευράς. Οι είσοδοι είναι ξύλινες δίφυλλες με αψιδωτό ανώφλι. Και στις 3 εισόδους υπάρχουν στεγασμένα προπύλαια από 3 αψίδες οι οποίες στηρίζονται σε κυκλικές κολώνες. Πέραν των 3 κυρίων εισόδων υπάρχει αλουμινένια μονή θύρα στο Ιερό Βήμα καθώς και δίφυλλη αλουμινένια θύρα στην ανατολική πλευρά του νότιου καμπαναριού η οποία οδηγεί στην σκάλα προς τον γυναικωνίτη. Όλα τα παράθυρα της εκκλησίας είναι από αλουμίνιο με διπλό γυαλί και έχουν τοξωτό ανώφλι. Το δάπεδο της εκκλησίας εσωτερικά είναι από γρανίτη. Ο σολέας είναι 2 σκαλιά ψηλότερος από τον κυρίως ναό και στην περίμετρο της υψομετρικής διαφοράς υπάρχει σκαλιστό ξύλινο κάγκελο. Το Ιερό Βήμα είναι επίσης 1 σκαλί υπερυψωμένο σε σχέση με τον σολέα. Διαχωρίζεται από τον κυρίως ναό με ξυλόγλυπτο σκαλιστό τέμπλο. Πάνω από την αγία Τράπεζα υπάρχει ξύλινο σκαλιστό κουβούκλιο. Ομοίως στην αγία Πρόθεση υπάρχει ξύλινο σκαλιστό έπιπλο. Η κεντρική κόγχη του Ιερού Βήματος είναι πλήρως αγιογραφημένη με την Πλατυτέρα στο τεταρτοσφαίριο, την Πεντηκοστή άνωθεν, τους Ιεράρχες και άλλες ωραίες παραστάσεις που έχει φιλοτεχνήσει ο π. Ευάγγελος Γιαλλουρίδης και οι μαθητές του. Στη δυτική πλευρά της εκκλησίας υπάρχει μεγάλος γυναικωνίτης σε σχήμα Π. Είναι πλάκα οπλισμένου σκυροδέματος η οποία στηρίζεται σε κυκλικούς κίονες. Η ανάβαση προς τον γυναικωνίτη γίνεται μέσω μπετονένιας σκάλας στην κάτοψη του Νοτιοδυτικού καμπαναριού. Η εκκλησία έχει κλιματισμό μόνο στο Ιερό Βήμα και στο γραφείο που ευρίσκεται στην κάτοψη του βορειοδυτικού καμπαναριού. ΕΜΒΑΔΟΝ ΚΤΗΡΙΟΥ : Ισόγειο : 765 τ.μ. Γυναικωνίτης : 200 τ.μ. ΧΡΟΝΟΛΟΓΗΣΗ ΚΤΗΡΙΟΥ : Η εκκλησία ξεκίνησε να ανεγείρεται το 1998 και αποπερατώθηκε το 2003. Είναι καινούργιο κτήριο και η κατάστασή του είναι άριστη.
1998
Church of Apostles Peter and Paul in Limassol
Απόστολοι Πέτρος και Παύλος (Ναός : Λεμεσός--Κύπρος)
Apostles Peter and Paul (Church : Limassol--Cyprus)
Η εκκλησία Απ. Πέτρου και Παύλου και Αγίου Αρτεμίου είναι κτισμένη στο κέντρο της πόλεως Λεμεσού στην περιοχή Καψάλου . Στο χώρο ανέγερσης του σημερινού ναού υπήρχε παλαιότερα μικρός ναός. Ο ναός αυτός κατεδαφίστηκε το 1972 και με δωρεά του Πέτρου Τσίρου και την βοήθεια των πιστών την περίοδο 1972-74 κτίστηκε στη θέση του μία τρίκλιτη βασιλική με γοτθικά στοιχεία. Το 2007 έγινε ριζική ανακαίνιση και επέκταση του ναού για να καταλήξει στη σημερινή του μορφή .Ο ναός που υπάρχει σήμερα είναι τρίκλιτη βασιλική μεγάλων διαστάσεων με παρεκκλήσιο στο νότιο κλίτος. Ο σκελετός του κτηρίου είναι από οπλισμένο σκυρόδεμα και οι τοιχοποιίες του από πήλινα τούβλα με επίχρισμα σουβά εσωτερικά και επένδυση με πέτρα Κυβίδων σε όλες τις εξωτερικές επιφάνειες. Η ανωδομή είναι δίριχτη κεκλιμένη στέγη στο κεντρικό κλίτος και μονόκλιτες στέγες σε ποιο χαμηλό επίπεδο στα πλαινά κλίτη. Όλες οι στέγες επικαλύπτονται με πήλινα κεραμίδια γαλλικού τύπου. Στο μέσο περίπου της νότιας πλευράς ορθώνεται ψηλό καμπαναριό επί τετράγωνης βάσης το οποίο αναβαίνει σε ύψος περίπου 20 μέτρων. Στην τελευταία στάση υπάρχουν 2 αψίδες σε κάθε πλευρά με ενδιάμεσο κυκλικό κίονα. Η επιστέγαση του καμπαναριού γίνεται με τετράριχτη πλάκα επικαλυμένη με πήλινα κεραμίδια γαλλικού τύπου.
1972
Church of Apostolos Andreas Charaki in Limassol
Απόστολος Ανδρέας Χαράκη (Ναός : Λεμεσός--Κύπρος)
Apostolos Andreas Charaki (Church : Limassol--Cyprus)
Η εκκλησία του Αποστόλου Ανδρέα είναι κτισμένη σε μεγάλο επίπεδο τεμάχιο στην περιοχή Χαράκη στη Λεμεσό. Είναι μονόκλιτος σταυροειδής Βασιλική με μεγάλο κεντρικό τρούλο. Ο σκελετός του κτηρίου είναι από οπλισμένο σκυρόδεμα. Ο μεγάλος κεντρικός τρούλος έχει κέλυφος από μπετόν και είναι επενδυμένος με πήλινο βυζαντινό κεραμίδι. Οι δίρριχτες στέγες σχηματίζουν σταυρό. Είναι πλάκες από οπλισμένο σκυρόδεμα και έχουν επένδυση από πήλινο κεραμίδι γαλλικού τύπου. Οι εξωτερικές τοιχοποιίες της εκκλησίας είναι δομημένες με τούβλο και το εξωτερικό επίχρισμα είναι από σπριτς μετρίου μεγέθους. Στη νοτιοδυτική γωνία της εκκλησίας υπάρχει μπετονένιο καμπαναριό 6 στάσεων το οποίο είναι επιχρισμένο με σπριτς. Η εκκλησία έχει και στις 3 κύριες εισόδους (μέσο Δυτικού, Βόρειου και Νότιου τοίχου) στεγασμένα προπύλαια. Οι είσοδοι αυτές έχουν δίφυλλες ξύλινες θύρες με κυκλικό ανώφλι. Όλα τα υπόλοιπα κουφώματα της εκκλησίας γενικά είναι τζαμπλίκια αλουμινίου με διπλό γυαλί. Εσωτερικά το δάπεδο της εκκλησίας είναι από κυπριακή μωσαϊκή μαρμαρίνη. Με το ίδιο δάπεδο είναι επενδυμένα και τα σκαλοπάτια εισόδων καθώς και το δάπεδο εισόδων – Προπυλαίων. Στη Δυτική πλευρά της εκκλησίας υπάρχει γυναικωνίτης. Είναι πλάκα από οπλισμένο σκυρόδεμα με δάπεδο από μωσαϊκή μαρμαρίνη. Η ανάβαση προς τον γυναικωνίτη γίνεται μέσω εσωτερικής σκάλας στη νοτιοδυτική γωνία. Το Ιερό Βήμα είναι 1 σκαλί υπερυψωμένο από τον σολέα και διαχωρίζεται με ξυλόγλυπτο ξύλινο τέμπλο. Ο σολέας επίσης είναι 1 σκαλί υπερυψωμένος από την υπόλοιπη εκκλησία. Η κόγχη του Ιερού είναι ημικυκλική και στεγάζεται με κέλυφος από οπλισμένο σκυρόδεμα σε σχήμα τεταρτοσφαιρίου. Εξωτερικά το κέλυφος είναι επενδυμένο με πήλινο βυζαντινό κεραμίδι. Εσωτερικά απεικονίζεται ωραία τοιχογραφία της Πλατυτέρας των ουρανών. Ολόκληρη η κόγχη του Ιερού είναι αγιογραφημένη με ωραίες παραστάσεις. Εσωτερικά και στις 3 εισόδους υπάρχουν ξύλινοι προθάλαμοι με δεύτερη σειρά ξύλινων θυρών ώστε να μην υπάρχουν απώλειες αφού η εκκλησία έχει πλήρες σύστημα κλιματισμού ζεστού – κρύου αέρα με κολώνες και σύστημα VRV. Η εκκλησία ξεκίνησε να κτίζεται το 1993 και αποπερατώθηκε και λειτούργησε το 1995. Είναι σε άριστη κατάσταση και τυγχάνει τακτικής συντήρησης. Μέγεθος εκκλησίας :Το ισόγειο έχει εμβαδόν : 570 τ.μ. Τα 3 στεγασμένα προπύλαια έχουν εμβαδόν : 88 τ.μ. Ο γυναικωνίτης έχει εμβαδόν : 150 τ.μ.
1993
Chapel of Timios Prodromos in Mesa Yitonia, Limassol
Τιμίος Πρόδρομος (Ναός : Μέσα Γειτονιά--Κύπρος)
Timios Prodromos (Church : Mesa Yitonia--Cyprus)
Το Παρεκκλήσιο Τιμίου Προδρόμου βρίσκεται στο ίδιο τεμάχιο (βόρεια) που είναι κτισμένη και η Εκκλησία του Αποστόλου Ανδρέα. Είναι μονόκλιτος ναός καμαροσκέπαστος. Οι τοιχοποιίες του Παρεκκλησίου είναι δομημένες με πέτρα Λεμεσού. Η ανωδομή είναι καμάρα από πέτρες με ασβεστοκονίαμα και επικάλυψη από πήλινα κεραμίδια βυζαντινού τύπου. Η κόγχη του Ιερού είναι πεντάπλευρη και επιστεγάζεται με πέτρινο κέλυφος σε σχήμα τεταρτοσφαιρίου, επικαλυμμένο με πήλινο κεραμίδι βυζαντινού τύπου. Στη νοτιοανατολική γωνία το Παρεκκλήσιο έχει καμπαναριό 2 στάσεων. Η πρώτη στάση είναι τετράγωνη βάση η οποία ανέρχεται μέχρι το ύψος του γείσου της καμάρας. Η δεύτερη στάση είναι 4 κολώνες συνδεδεμένες με 4 αψίδες οι οποίες φέρουν τετράπλευρη στέγη με πήλινα βυζαντινά κεραμίδια. Το Παρεκκλήσιο διαθέτει 3 κύριες εισόδους στο μέσο του νότιου, βόρειου και δυτικού τοίχου. Είναι δίφυλλες ξύλινες θύρες με τοξωτό ανώφλι. Τo δάπεδο του εσωτερικά είναι από τερακότα σε κεραμιδί χρώμα. Το Ιερό Βήμα είναι υπερυψωμένο κατά 1 σκαλί και διαχωρίζεται από τον υπόλοιπο ναό με ξύλινο σκαλιστό χρυσοποίκιλτο τέμπλο. Στη δυτική πλευρά, η εκκλησία έχει ξύλινη πλάκα γυναικωνίτη η οποία εδράζεται επί του δυτικού τοίχου και επί αψίδος σε απόσταση 3 μέτρα περίπου, παράλληλα με τον δυτικό τοίχο. Η ανάβαση προς τον γυναικωνίτη γίνεται μέσω ξύλινης σκάλας στη βορειοδυτική γωνία του Παρεκκλησίου. Το Ιερό Βήμα είναι υπερυψωμένο 1 σκαλί από τον κυρίως ναό και διαχωρίζεται με ξύλινο σκαλιστό τέμπλο. Όπως μαρτυρεί λαξευμένη επιγραφή στο ανώφλι της δυτικής εισόδου, ο ναΐσκος κτίστηκε το 1846. Το καμπαναριό φαίνεται να προστέθηκε αργότερα και σήμανε η καμπάνα του το 1853. Το 2002 ο ναΐσκος ανακαινίστηκε πλήρως και σήμερα είναι σε άριστη κατάσταση. Στη φάση αυτή της ανακαίνισης προστέθηκε στο ναό ξύλινο στεγασμένο περιστύλιο στη νότια και δυτική του πλευρά.
1846